अन्नपूर्ण गाउँपालिका, कास्की
अन्नपूर्ण गाउँपालिका कास्की जिल्लामा अवस्थित छ । विसं २०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा कास्की जिल्लामा साविकका ढिकुरपोखरी, भदौरे तमागीको (१ र २) वडाहरू, सल्यान, लुम्ले, दाङसिङ र घान्द्रुक गाउँ विकास समितिहरूलाई समेटेर अन्नपूर्ण गाउँपालिका घोषणा गरिएको हो । अन्नपूर्ण गाउँपालिकको कूल जनसङ्ख्या २३,४१७ रहेको छ । अन्नपूर्ण गाउँपालिका भौगोलिक हिसाबले ८३° ४२' ०'' E देखि ८३° ५७' ०'' E पूर्व  देशान्तरसम्म र २८° ३६' ४५'' N  देखि २८° १५' १५'' N उक्तरी अक्षांश सम्म अवस्थित छ ।

भौगोलिक अवस्थिति

अन्नपूर्ण गाउँपालिकाको क्षेत्रफल ४१७.७४ वर्गकिलोमिटर रहेको छ । यो गाउँपालिका ११ वडाहरूमा विभाजन गरिएको छ । यसको सीमाना पूर्वमा माछापुच्छ्रे गाउँपालिका, पश्चिममा पर्वत र म्याग्दी जिल्ला, उत्तरमा मनाङ जिल्ला, दक्षिणमा पोखरा महानगरपालिका र पर्वत जिल्लासम्म छ ।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, कास्की, नेपाल

यो पनि हेर्नुहोस्

कास्की जिल्लाका गाउँपालिकाहरू
नेपालका गाउँपालिकाहरू
गण्डकी प्रदेशका गाउँपालिकाहरू‎
गण्डकी प्रदेश
कास्की जिल्ला
वि.सं. २०७४ मा घोषित गाउँपालिकाहरू